CELEX: 32022D0785
Language: lv
Date: 2022-05-17 00:00:00
Title: Komisijas Lēmums (ES) 2022/785 (2022. gada 17. maijs), ar ko apstiprina pārskatīto tīkla darbības uzlabošanas plānu Eiropas vienotās gaisa telpas darbības uzlabošanas sistēmas trešajam pārskata periodam (2020–2024) (izziņots ar dokumenta numuru C(2022) 3022) (Autentisks ir tikai teksts angļu valodā)

19.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 140/12
               
            
         KOMISIJAS LĒMUMS (ES) 2022/785
         (2022. gada 17. maijs),
         ar ko apstiprina pārskatīto tīkla darbības uzlabošanas plānu Eiropas vienotās gaisa telpas darbības uzlabošanas sistēmas trešajam pārskata periodam (2020–2024)
         
            
               (izziņots ar dokumenta numuru C(2022) 3022)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Komisijas Īstenošanas regulu (ES) 2019/317 (2019. gada 11. februāris), ar ko nosaka darbības uzlabošanas sistēmu un tarifikācijas sistēmu Eiropas vienotajā gaisa telpā un atceļ Īstenošanas regulas (ES) Nr. 390/2013 un (ES) Nr. 391/2013 (1), un jo īpaši tās 19. panta 3. punktu,
         tā kā:
         
                     (1)
                  
                  
                     Ievērojot Īstenošanas regulas (ES) 2019/317 10. panta 5. punktu, tīkla pārvaldniekam ir jāizstrādā tīkla darbības uzlabošanas plāns, kuru Komisija novērtē saskaņā ar minētās īstenošanas regulas 19. panta 2. punktu.
                  
               
                     (2)
                  
                  
                     2019. gada 1. oktobrī tīkla pārvaldnieks sākotnēji iesniedza Komisijai tīkla darbības uzlabošanas plāna projektu trešajam pārskata periodam (“PP3”). Covid-19 pandēmijas uzliesmojuma izraisītās apstākļu maiņas dēļ, kas notika pēc tīkla darbības uzlabošanas plāna projekta iesniegšanas, Komisija minētā plāna novērtējumu nepabeidza. Saskaņā ar Komisijas Īstenošanas regulā (ES) 2020/1627 (2) izklāstītajiem PP3 ārkārtas pasākumiem, ko Komisija pieņēmusi, reaģējot uz Covid-19 pandēmiju, tīkla pārvaldniekam līdz 2021. gada 1. oktobrim jāsagatavo un jāiesniedz Komisijai pārskatīts tīkla darbības uzlabošanas plāna PP3 projekts.
                  
               
                     (3)
                  
                  
                     Saskaņā ar Īstenošanas regulas (ES) 2019/317 19. panta 1. punktu un Īstenošanas regulas (ES) 2020/1627 3. panta 5. punktu tīkla pārvaldnieks ir izstrādājis pārskatītu tīkla darbības uzlabošanas plāna PP3 projektu (3), ko apstiprinājusi Tīkla pārvaldības padome, kura izveidota ar Komisijas Īstenošanas regulu (ES) 2019/123 (4). Tīkla pārvaldnieks 2021. gada 30. septembrī iesniedza Komisijai pārskatīto tīkla darbības uzlabošanas plāna projektu.
                  
               
                     (4)
                  
                  
                     Saskaņā ar Īstenošanas regulas (ES) 2019/317 19. panta 2. punktu Komisija ar darbības uzlabošanas pārskata iestādes palīdzību ir novērtējusi pārskatīto tīkla darbības uzlabošanas plāna projektu, ņemot vērā minētās regulas V pielikumā noteiktos kritērijus. Minētais novērtējums liecina, ka pārskatītais tīkla darbības uzlabošanas plāna projekts atbilst minētajiem kritērijiem.
                  
               
                     (5)
                  
                  
                     Tādēļ ir lietderīgi, ka Komisija apstiprina pārskatītā tīkla darbības uzlabošanas plāna PP3 galīgo versiju, ko tīkla pārvaldnieks izstrādājis un iesniedzis Komisijai 2021. gada 30. septembrī,
                  
               IR PIEŅĒMUSI ŠO LĒMUMU.
         
            1. pants
            Tiek apstiprināts pārskatītais tīkla darbības uzlabošanas plāns Eiropas vienotās gaisa telpas darbības uzlabošanas sistēmas trešajam pārskata periodam (2020–2024), ko tīkla pārvaldnieks iesniedzis 2021. gada 30. septembrī.
         
         
            2. pants
            Šis lēmums ir adresēts Eirokontrolei kā tīkla pārvaldniekam (5).
         
         
            Briselē, 2022. gada 17. maijā
            
               
                  Komisijas vārdā –
               
               
                  Komisijas locekle
               
               Adina VĂLEAN
            
         
         
            (1)  OV L 56, 25.2.2019., 1. lpp.
         
         
            (2)  Komisijas Īstenošanas regula (ES) 2020/1627 (2020. gada 3. novembris) par ārkārtas pasākumiem Covid-19 pandēmijas dēļ Eiropas vienotās gaisa telpas darbības uzlabošanas sistēmas un tarifikācijas sistēmas trešajam pārskata periodam (2020.–2024. gads) (OV L 366, 4.11.2020., 7. lpp.).
         
            (3)  Pārskatīts darbības uzlabošanas sistēmas tīkla pārvaldnieka tīkla darbības uzlabošanas plāns trešajam pārskata periodam no 2020. līdz 2024. gadam, publicēts ES vienotās gaisa telpas tīmekļa vietnē (https://webgate.ec.europa.eu/eusinglesky/node_en).
         
            (4)  Komisijas Īstenošanas regula (ES) 2019/123 (2019. gada 24. janvāris), ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un atceļ Komisijas Regulu (ES) Nr. 677/2011 (OV L 28, 31.1.2019., 1. lpp.).
         
            (5)  Komisijas Lēmums C(2019) 3228, 2019. gada 6. maijs.